सराफा, घंटाघर व बड़ा मंदिर चौराहे से हटाया अतिक्रमण
नगर पालिका अमले ने शहर के बाजार क्षेत्र से मंगलवार को अतिक्रमण हटाया। इस दौरान दुकानदारों को सामान अपने हद में रखने की हिदायत भी दी। मुहिम के दौरान सराफा बाजार, पुरानी सब्जी मंडी रोड, घंटाघर, बड़ा मंदिर चौक, शिमला मार्केट से अतिक्रमण हटाया। नया बस स्टैंड क्षेत्र में अतिक्रमण कर बनाई जा रही झुग्गी को भी अमले ने हटाया। आरआई गयाप्रसाद सेजकर ने बताया दुकानदारों ने बाजार क्षेत्र में अतिक्रमण की शिकायत की थी। इसके बाद अतिक्रमण हटाने की कार्रवाई की। दुकानदारों ने अपना सामान सड़क तक रख लिया था। इसी तरह हाथ ठेला वाले भी इधर-उधर खड़े होकर यातायात को बाधित कर रहे थे। दुकानदारों को सामान निर्धारित सीमा में रखने की हिदायत भी दी। इसके अलावा नपा के दल ने खेड़ीपुरा स्थित उप बसस्टैंड पर खड़े हार्वेस्टरों को हटाया।
3 लाख रुपए वसूले
नगर पालिका द्वारा दुकानदारों से बकाया वसूली भी जा रही है। अमले ने 3 लाख रुपए बकाया वसूला। इसमें किराया, नीलामी राशि और करों की बकाया राशि शामिल है। इस दौरान बकाया दुकानदारों को समय पर राशि का भुगतान करने की समझाइश दी। आने वाले एक-दो दिनों में बकाया वसूली को लेकर सख्त कार्रवाई की जा सकती है।
हरदा। बाजार क्षेत्र में अतिक्रमण हटाने की कार्रवाई की गई।
hin_Deva hin_Deva hin_Deva hin_Deva hin_Deva